Droogtehulpskema in Noord-Kaap ‘skokkend' bestuur’ - Agri Noord-Kaap
Droogtehulpskema in Noord-Kaap ‘skokkend’ bestuur’ Netwerk24 - Charné Kemp
Agri SA het Donderdag ’n “skokkende prentjie van blatante gebrek aan goeie beheer- en bestuursbeginsels” geskilder toe hy verduidelik het wat alles met die regering se droogtehulpskema skeefgeloop het.
Dit volg op die droogtehulpskema van R212 miljoen van die departemente van landbou, bosbou en visserye; landelike ontwikkeling en grondhervorming; en water en sanitasie wat onlangs oor die land heen afgehan del is.
Omri van Zyl, uitvoerende direkteur van Agri SA, het op ’n nuuskonferensie in Pretoria bewerings gemaak van oortollige veevoer wat in die Vrystaat gestort is, verkeerde voer wat afgelewer is en hoe verskeie boorgate teen onbehoorlike bedrae geld op dieselfde plek geboor is.
Veevoerpryse is volgens Van Zyl onbehoorlik opgeblaas en amptenare het van die veevoer gevat.
Agri Noord-Kaap reken dat boere in die provinsie sowat 30% minder droogtehulp gekry het weens die drie departemente se aandrang om hul eie verspreiders aan te stel.
Agri SA dring daarop aan dat die portefeuljekomitee, die openbare beskermer en die ouditeur-generaal die toekenning van geld en die aanstel van diensverskaffers vir die droogtehulpskema ondersoek.